Baseret på virkelige hændelser.
Navne og steder er blevet ændret.
"Natural Born Killers". Da den havde premiere-
-var den en af de mest kontroversielle film nogensinde.
Den gjorde det sejt at være morder. I det mindste på film.
Mickey og Mallory Knox var elskere og elskede at dræbe.
Og for teenagerne Sarah og Ben fra Oklahoma-
-var de inspirationskilden til deres eget drabstogt.
Ben og Sarah ville være Mickey og Mallory.
De tog på en køretur fra helvede.
Ligesom i filmen var der et farligt bånd mellem de elskende.
Sikke en rus! Åh, skat!
De skabte deres egen virkelighed baseret på filmen.
Det omfattede desværre drab.
Det var tilfældigt, meningsløst og uden anger.
Det var kun deres tilfredsstillelse, der betød noget.
Oliver Stones "Natural Born Killers" havde premiere i 1994.
Woody Harrelson og Juliette Lewis-
-spillede de psykopatiske mordere Mickey og Mallory Knox.
Filmen chokerede verden, da den havde premiere.
Det er en ekstremt voldelig kærlighedshistorie.
Det er også et angreb på den amerikanske kultur-
-og hvordan medierne gør masse- og seriemordere til kendisser.
Anmeldelserne var blandede, og filmen skabte røre i hele verden.
En kalder den "afskyelig." En anden kalder den "ond".
Nogle mener, at den glorificerer drab.
Men den indtjente alligevel godt.
Og den fik hurtigt kultstatus.
Folk begynder at bruge begrebet-
-til at beskrive fantasien om at dræbe andre.
Det er en film, der gør indtryk på folk.
Men for Ben Darras og Sarah Edmondson gjorde den mere end det.
De ville følge i hovedpersonernes fodspor.
Man skal være langt ude for at dræbe en uskyldig på klos hold.
Hvordan blev to teenagere til seriemordere?
Historien begyndte i Muskogee i Oklahoma.
Det er en typisk sydstatsby. Hverken for stor eller lille.
-Se, hvad jeg har fået? -Hej, Sarah. Hold da op.
-Hvad er det? -En kjole.
Sarah Edmondson var sin fars øjesten som lille.
-Du bliver så smuk i den. -Tak. Det tror jeg også.
Hun var en ret populær pige i skolen.
Hun arbejdede på avisen og med årbogen i skolen.
Hendes familie var en af de mest prominente i staten.
Det var Oklahomas Kennedy-familie.
Hendes bedstefar sad i kongressen. Hendes onkel var justitsminister.
Hendes far var dommer og er nu højesteretsdommer i Oklahoma.
Udefra ser det ud, som om Sarah har det hele.
Men Sarah havde haft sine svære tider.
Der var tidlige tegn på psykisk sygdom.
Sarahs bedstefar døde, da hun var 13-14 år. Det tog hun hårdt.
Hun mistede en ven til selvmord og to i et biluheld.
Forældrene var bekymrede. Hun spraymalede hele værelset sort.
Sarah eksperimenterede med stoffer og sex.
Vreden blev til depression, og hun begyndte at skære i sig selv.
Der er flere grunde til, at nogen begynder at skade sig selv.
Mange kan ikke mærke deres følelser i hverdagen.
De gør sig selv fortræd, fordi de så føler noget.
Det blev værre, da hun blev kæreste med 17-årige Patrick.
Han tog stoffer og var to-tre år ældre end Sarah.
Hun fik de forkerte venner.
Hendes forældre brød sig ikke om ham.
Sarah var tiltrukket af, at Patrick var den hårde knægt.
Jeg gider ikke at tale om det mere.
-Lad os nu tale om det her. -Jeg tager med Patrick hjem.
Det blev kun mere spændende af, at hun trodsede sine forældre.
-Kør. -Går det?
De bebrejder altså Patrick for hendes opførsel.
I et forsøg på at holde Patrick fra sin datter-
-fik Jim Edmondson et tilhold imod ham.
Han sendte Sarah på et center-
-for psykisk rådgivning og stofafvænning.
Da Sarah kom væk fra Patrick, begyndte hun at få det bedre.
Sarah får endelig hjælp, og hun bliver stoffri.
Sarah vendte hjem efter et kort ophold på centret.
Hun gjorde skolen færdig og begyndte på college.
Det var hendes forældre glade for.
I efteråret 1995 begynder hun på Northeastern State University.
-Hvordan gik prøven? -Den var svær.
Hun var på ret kurs. Man mente, at hun ville gennemføre uddannelsen-
-og måske følge i familiens fodspor på en eller anden måde.
Men hun er væk fra sine forældre.
Sarah gav efter for nogle af fristelserne ved universitetslivet.
Hun opdagede hurtigt et sted, de kaldte for "kollektivet".
Har I været her længe? Hele natten.
Det var et sted, de studerende tog hen for at hænge ud-
-og være sammen med vennerne og tage stoffer.
Det er et farligt sted for en stoffri tidligere misbruger.
Hun tilbragte mere tid der end i timerne.
Hun faldt af vognen. Hun var omgivet af stofmisbrugere-
-så det var nemt for hende at falde i.
Det var her, at Sarah mødte 18-årige Ben Darras.
-Hej. Hvordan går det? -Godt.
-Hvad så? -Ikke så meget.
Det var kærlighed ved første blik.
En farlig forbindelse, der vil ændre deres liv for altid.
-Jeg har ikke set dig på skolen. -Jeg går der slet ikke.
-Hvad laver du så? -Jeg hænger bare ud.
Lidt af dit og lidt af dat.
Hvordan går det med skolen?
-Bøger og bøger. -Vil du have?
Ja. Tak.
Han ville have hende og gik efter hende.
Og til sidst fik han hende.
Det er jo en kærlighedshistorie.
En fordrejet kærlighedshistorie.
Det var nok det samme, da Ben og Sarah mødtes.
Woody Harrelson giver Mickey en charmerende personlighed.
Han har humor, og han er tiltalende selv som psykopatisk morder.
Ben Darres var ikke helt så charmerende.
Ben voksede op i en ødelagt familie.
-Hans mor var enlig mor. -Han gik ud af skolen.
Det var ikke en velhavende familie ligesom Edmondson-familien.
Ben og Sarah havde meget forskellige baggrunde.
Men ligesom Mickey og Mallory blev de hurtigt uadskillelige.
Sarah stoppede med at følge undervisningen.
De var stort set altid sammen alene.
Det hele handlede om hende og Ben.
Et par uger inde i forholdet tog Sarah Ben med hjem.
Hej. Det er Ben. Min kæreste.
-Læser I sammen på universitetet? -Nej, jeg studerer ikke.
-Du går ikke på universitetet? -Far.
Ben havde problemer med sin far.
Han havde det også svært med andres fædre.
-Hvad har du gang i? -Det bliver vist et problem.
Det er sådan, det ser ud herfra.
Han brød sig ikke om at møde forældre.
Jeg går ud og venter i bilen, Sarah.
-Gør du? -Seriøst?
Vi forsøger bare at beskytte dig.
De var ikke så vilde med Ben, som hun havde håbet.
Han var ikke den type, de ville se hende med.
Vi får ikke nogen god aften, så nu går jeg.
Sarah.
De frygter, at historien gentager sig.
De tryglede Sarah om at slå op med Ben.
Men denne gang lod hun sig ikke overbevise.
Sarah!
De kørte af sted til en hytte, der tilhørte Sarahs familie.
Alle store film har det der øjeblik, hvor alt ændrer sig.
Det, der sker i den hytte, ændrer deres liv for altid.
De tog derop som elskere, men tog derfra som mordere.
Oliver Stones "Natural Born Killers" var historien om Mickey og Mallory-
-og deres drabstogt.
Den inspirerer teenagernes Ben og Sarah fra Oklahoma.
De følger historien om Mickey og Mallory ret tæt.
Næsten som efter et manuskript.
Deres egen dødelige udflugt begyndte i skoven i Sarahs families hytte.
Da de ankom, tog de en masse stoffer. Det var mest LSD.
De tog meget LSD.
En dosis LSD kan gøre vilde ting ved sindet.
Ben tog tre gange så meget. Sarah tog dobbelt så meget.
Det var helt sikkert en vild rus.
I filmen er der en scene, hvor parret er på et hotelværelse.
De dyrker sex og ser voldelige billeder i fjernsynet.
Det er sådan, jeg forestiller mig Ben og Sarah weekend i den hytte.
I deres stofrus-
-så de en enkelt film igen og igen. "Natural Born Killers."
Filmen har et billedsprog, som man kan sige-
-var lavet til folk, der er på en eller anden slags stoffer.
"Natural Born Killers" er et filmisk syretrip.
Der er sort-hvid. Animation.
Tingester med horn. Blod overalt.
Jeg kan forestille mig, hvordan det har været for dem at se den.
Ben identificerede sig med Mickey Knox.
I filmen finder vi ud af, at Mickey, da han var dreng-
-så sin voldelige far skyde sig selv i hovedet.
Der var sket noget lignende for Ben.
Ben opvoksede ikke i et stabilt hjem. Hans far var alkoholiker.
Han slog ikke ham, men han slog hans mor.
Der var ingen, der ville have brudt sig om det liv.
Hans far begik selvmord, da Ben var lille.
Og så ser Ben den her film-
-og indser, at han og hans antihelt Mickey deler samme mørke vej.
De så filmen om og om igen.
De så den igen og igen.
Et normalt menneske ser en film en enkelt gang.
De ville se filmen igen og igen, mens de tog stoffer.
Det kunne ikke ende godt for to personer i deres tilstand.
Ben besluttede, at han ville genskabe Mickey og Mallorys køretur.
Hvad har vi lavet? Vi skal ud herfra. Vi skal være i live!
Sarah vidste, at hendes far havde en revolver i hytten.
De igangsatte planen.
Der opstod de perfekte betingelser, da de to tog stoffer sammen.
Bens baggrund. Og så den her film.
Hvad var det, der appellerede til dem? Var det kun drabene?
Var det idéen om, at to elskere overvandt deres dæmoner?
Eller var det den berømmelse, de ville opnå som forbrydere?
Det er svært at sige. Måske var det det hele. Det betyder ikke noget.
Da de forlod den hytte, blev fiktionen til virkelighed.
Den 6. marts 1995 tog Ben og Sarah af sted.
De ville begynde med at se Grateful Dead-
-i Memphis i Tennessee seks timers kørsel derfra.
Vi kan gøre, hvad vi vil.
Det er romantisk at køre af sted-
-med en, man elsker, eller en, man tror, at man elsker.
Jeg tror, at de opildnede hinanden til det.
Da Mickey og Mallory tager af sted-
-er der en ikonisk scene, hvor de står på en bro.
Vi ser Mallory smide dukken ned i afgrunden.
Mickeys replik er dyb og ildevarslende.
"Fortiden er bag os. Foran os ligger vejen til helvede."
Det var den også for Ben og Sarah.
Se, hvad jeg har med.
De tog revolveren med, og det viser, at de havde en slags plan.
Jeg ved ikke, om de planlagde at dræbe folk og gøre folk fortræd.
Idéerne kan være opstået undervejs.
Men jeg tror, at de vil genopføre "Natural Born Killers".
Da de kom til Memphis, opdagede de, at koncerten først var om flere uger.
Da de ikke kom til koncert, satte de kurs mod Mississippi.
De havde brugt de penge, de havde taget med. Det var ikke mange.
Ben besluttede, at de skulle røve nogen.
Hør her, skat. Jeg har en plan.
Det var der, de begyndte at virkeliggøre deres idéer.
Ben foreslog, at de fandt et hus, røvede det og dræbte alle derinde.
Det mindede om noget, Mickey og Mallory gjorde.
-Ingen landmænd. -Fint. Ingen landmænd.
-Vi finder nogle andre. -Du er sindssyg.
Det ville jeg aldrig gøre. Det ville du heller ikke, vel?
Jo. Jeg gør det. Og det gør du også.
Ben og Sarah skabte deres egen virkelighed baseret på filmen.
Det omfattede at dræbe mennesker.
Den 7. marts tog parret en tilfældig afkørsel af motorvejen-
-og endte lige uden for Hernando i Mississippi.
Da Ben og Sarah ankom til Hernando-
-ville Ben udleve sine fantasier.
Når vi kommer ind, skal du være sød og spørge om vej.
De ville røve nogen. De kom til en bomuldsegreneringsfabrik-
-besluttede de at begynde der.
Direktør Bill Savage var alene på arbejde.
Ben bad Sarah om at opføre sig sødt, når de gik ind.
Hun skulle aflede personerne fra det, han var i gang med.
Kan jeg hjælpe dig? Kontoret skal til at lukke.
Et af Mickey og Mallorys første ofre er en politibetjent.
Han forlader butikken, de spørger ham om vej, og Mickey skyder ham.
Ben arbejder på at følge manuskriptet.
Sarah gjorde, som hun fik besked på.
Vi skal til New Orleans. Ved du, hvilken vej vi skal køre?
Bill vidste, at der var noget galt, så snart de gik ind ad døren.
Ben og Sarah træder i deres filmheltes fodspor.
Marts 1995.
Teenagerne Ben og Sarah har tilbragt en weekend med at tage stoffer-
-og se "Natural Born Killers" om og om igen.
Et rask menneske kan adskille fantasi fra virkelighed.
Når de er tilbage i hverdagen, kan de abstrahere fra fantasien.
Når et sygt menneske ser en film-
-kan grænsen mellem fantasi og virkelighed blive udvisket.
Det kan være det, der skete for Ben og Sarah.
To dage senere ankom de i Hernando i Mississippi-
-hvor de overfaldt deres første offer: 58-årige Bill Savage.
På det tidspunkt trak Ben den revolver, han havde på sig.
Det første skud ramte Bills kind og fortsatte ind i væggen.
Den anden kugle ramte plet.
Ben havde lige skudt og dræbt deres første offer.
En, der med vilje tager et andet menneskes liv-
-er efter min mening en ond person.
Den person må være afskåret fra virkeligheden.
Det var fantastisk. Hold da kæft. Du var skøn. Det kom helt bag på ham.
Skat. Jeg elsker dig så højt.
Ben sagde, at han følte sig som Gud, når han havde den magt.
Det handlede om adrenalin på det tidspunkt.
Sikke en rus.
Han blev opstemt af det. Det var en rus.
Måske var det en bedrift for ham.
De stjal 100 dollar og nogle kreditkort fra Bill.
Politiet ankommer til stedet mindre end en time efter.
Politiet undersøgte gerningsstedet.
Der var ingen spor. Der var ikke noget.
Hernando i Mississippi var ikke nogen særlig stor by.
Det var rystende, at der skete sådan noget.
Bill var vellidt. Ingen havde udeståender med ham.
Han havde en kone og børn.
Politiet ledte efter vidner.
De ledte efter noget, der kunne hjælpe dem.
Der var intet, for det var en tilfældig forbrydelse.
Drabsmanden er typisk en, der kender ofret.
Sådan var det ikke her. Sarah og Ben var sluppet af sted med det.
Politiet anede ikke, hvem der stod bag-
-eller at det kun var begyndelsen på et drabstogt.
-Hvor kører vi hen? -New Orleans.
New Orleans. Jeg kan godt lide New Orleans. Nu kommer vi, Mardi Gras!
De ankom ved midnat, og Mardi Gras var overstået for længst.
De tjekkede ind på et billigt motel.
De festede videre med mere alkohol og flere stoffer.
Sarah og Ben havde brug for penge til mad, stoffer og benzin.
Pengene fik ben at gå på i New Orleans, og de måtte skaffe flere.
Næste dag, den 8. marts-
-kørte de 100 km nordpå til Ponchatoula i Louisiana.
Det er en lille by. 10.000 indbyggere.
Alle kendte alle i Ponchatoula.
Her besluttede parret at slå til igen.
Du skal gøre det. Det er en oplevelse, du aldrig vil glemme.
Ben så sig selv som Mickey Knox, og Sarah var hans Mallory.
Hvad, hvis jeg ikke kan?
Det sker ikke. Det er i dit blod.
Du er ond. Du er ond. Du vil gerne, og det ved du.
Du vil styre det hele. Det lover jeg.
Det var en okkult oplevelse for ham.
Han havde aldrig følt sådan før.
Ifølge Sarah ville Ben have, at hun også oplevede det.
Sarah tøvede lidt. Måske indså hun, hvad det var, de havde gjort-
-og hvad der kunne ske med dem.
Parret udvalgte en øde tankstation ved motorvejen.
Hvis du elsker mig, gør du det.
Mickey og Mallory var vildt forelskede uanset deres sindssyge.
Ben og Sarah ville have den type kærlighed.
I "Natural Born Killers" har Mickey og Mallory et tæt forhold.
Det er næsten smukt, hvis man ser forbi drabene og ødelæggelserne.
Ben ville have, at Sarah tog del i hans fantasi.
Hun havde overværet Ben dræbe Bill Savage-
-så hun vidste, hvad der foregik.
Hun havde set en blive dræbt på klos hold. Hun valgte at gøre det samme.
Sarah gik hen til disken-
-og stod over for ekspedienten.
Ekspedienten var 35-årige Patsy Byers, der var mor til tre.
Hun havde været på arbejde i mindre end en time.
Sarah trak pistolen og skød hende på klos hold.
Sarah efterlod Patsy på gulvet.
Gjorde du det? Dræbte du hende? Hvor er pengene?
Gå ind og hent pengene nu!
Er du ikke død endnu?
Morderne kørte hurtigt ud af byen.
Den brutale nedskydning af Patsy gav dem lidt over 100 dollar.
Patsy blev fundet af en kunde et par minutter efter.
Kunden ringede til alarmcentralen for at få hjælp.
Politiet påbegyndte deres efterforskning.
Patsy blev selvfølgelig hastet på hospitalet.
Hun befandt sig på det forkerte sted på det forkerte tidspunkt.
Patsy Byers kæmpede for sit liv.
Politiet finkæmmede gerningsstedet for spor.
De indsamlede beviser. Fingeraftryk. Blodprøver.
Deres bedste chance var butikkens overvågningskamera.
Der var optagelser, men det var ikke en video.
Det tog en række stilbilleder, men man kunne se hele skyderiet.
De kunne se, at det var en kvinde.
Men de kunne ikke identificere hende.
Det var sort-hvide, grynede billeder.
Der var kommet en kvinde ind, der var iført en hættetrøje.
Det bedste billede blev brugt til efterlysningsplakaten.
Man bad folk om hjælp. Måske havde nogen set noget.
Politiet talte med indbyggerne i byen.
Der var desværre ingen, der kunne identificere kvinden.
De anede ikke, at mistænkte var halvdelen af et morderisk par-
-der kun lige er begyndt på deres drabstogt.
På det tidspunkt havde politiet ingen spor.
Det var ligesom drabet på Bill Savage. Det var tilfældigt.
Politiet var gået i stå.
-Ved du, hvor vi burde tage hen? -Hvor?
-Disney World. -Disney World? God idé.
Det gladeste sted i verden. Forestil dig det.
-Hvor meget benzin har vi? -En fuld tank.
En fuld tank? Fint.
I filmen kører Mickey og Mallory ud mod solnedgangen.
Der er ingen konsekvenser for deres handlinger.
Ben og Sarah gør det samme, da de kører ind i Florida.
De tilbragte et par dage på stranden, men så opstod der problemer.
De kunne ikke blive enige om næste skridt. De var løbet tør for penge.
De begik forbrydelserne langs den samme motorvej.
De var bange for, at politiet ville indhente dem.
På det tidspunkt besluttede de, at de hellere måtte tage hjem.
Få dage efter deres hjemkomst smuldrede forholdet.
Virkeligheden indhentede dem nok.
Der begyndte at opstå problemer i forholdet.
De indså, at de havde begået alvorlige forbrydelser.
-Tror du, at hun døde? -Betyder det noget?
Hun kan jo udpege mig.
Det er ikke noget problem. Du sagde, at hun knap trak vejret.
Mickey og Mallory ville være sammen altid.
Vi kan love hinanden det, men nogle gange går det ikke.
Skal vi tage op i hytten i aften?
-Jeg kan ikke i aften. -Jeg vil ikke være alene.
-Jeg kan ikke. -Hvor skal du hen?
Sarah ville tale om, hvad der var sket på deres køretur.
Ben var væk, og så ledte hun efter en anden at betro sig til.
Sarah opsøgte Patrick. Han var Sarahs ekskæreste.
Han havde følelser for hende og var ivrig efter at være sammen med hende.
Jeg har været kæreste med Ben.
Vi tog op i min families hytte i en weekend.
Vi tog en masse stoffer. LSD. Det var sindssygt.
Vi så "Natural Born Killers", og han blev besat af den.
Patrick må have vidst, at der var noget galt.
-Han tog min fars revolver. -Hvad?
-Han ville genskabe filmen. -Hvad har I gjort?
Det er svært for folk, der gør den slags ting, at holde det hemmeligt.
Man har en tilbøjelighed til at ville fortælle det.
Hun talte stadig, da jeg gik.
Det må have ændret hans opfattelse af hende.
Men det var ikke nok til at få ham til at melde hende.
Patrick lovede at holde på hendes hemmelighed.
Men hans følelser for hende blev snart sat på prøve.
Stig ud af bilen.
I slutningen af "Natural Born Killers"-
-slap Mickey og Mallory væk og levede lykkeligt til deres dages ende.
Men sådan ville det ikke blive for Ben og Sarah.
"Natural Born Killers" er en fantasiverden-
-hvor der ikke er nogen konsekvenser for morderne.
Ben og Sarah håbede på at udleve den Hollywood-fantasi.
Efter bruddet med Ben opsøgte Sarah sin ekskæreste.
Sarah fortalte Patrick om deres køretur.
Der var gået et par uger, og Sarah var sammen med Ben igen-
-da Patrick blev stoppet af politiet.
Goddag. Må jeg se kørekort og registreringsbevis?
En hvid mand.
Betjenten opdagede en udestående arrestordre.
Patrick vidste, at han var på den.
Modtaget. Vi har et problem med en arrestordre.
Stig ud af bilen. Hænderne om på ryggen.
Patrick blev anholdt.
Han stod over for en fængselsdom og spillede det kort, han havde.
Patrick vidste, at han var på den, og så forsvandt hans loyalitet.
Patrick fortalte alt, hvad han vidste, i bytte for immunitet.
Inklusive Sarahs tilståelse om, at hun skød en kvinde.
Efterforskerne forsøgte at få bekræftet oplysningerne.
Man sendte oplysningerne ud til en række stater.
Kort efter kontaktede politiet i Ponchatoula dem angående røveriet.
De havde skaffet et billede af Sarah.
De sendte det til Ponchatoula-
-og de sammenlignede det med det fra overvågningskameraet.
Det var kvinden fra billedet i sagen om nedskydningen af Patsy Byers.
Den 2. juni 1995-
-ankom politiet og FBI til Edmondson-familiens hjem.
Det drejer sig om Sarah, Jim.
-Er hun er? Vi skal tale med hende. -Nej. Hvad sker der?
Dommeren og mrs Edmondson var oprevne.
De var helt uforberedte.
Sarah forældre sagde, at hun ikke var hjemme.
Hun var i en forlystelsespark med Ben.
Vi måtte planlægge, hvordan vi ville anholde Sarah og Ben.
Vi besluttede, at vi ville holde lav profil.
Vi skønnede ikke, at vi var i fare, hvis vi ventede, indtil hun kom hjem.
Dommeren ville samarbejde med os.
Flere timer senere kom Ben og Sarah tilbage.
Sarah. Jeg skal tale med dig.
Han sagde, at han elskede hende og deltog i anholdelsen.
-Du har ikke pligt til at udtale dig. -Jeg har ikke gjort noget.
De kan bruge det, du siger, mod dig.
Hun blev anholdt for væbnet røveri og drabsforsøg.
Patsy Byers overlevede.
Hun døde ikke, men hun vil være lam resten af sit liv.
Ben Darras blev også anholdt.
Ud fra det Sarah forældre sagde-
-anholdt de Ben som medskyldig til skudepisoden i Louisiana.
Teenagekæresterne blev afhørt hver for sig.
Se her. Det er dit ansigt på de billeder.
Det ligner en person med en hættetrøje.
Man kan ikke se ansigtet.
Da Mickey og Mallory blev anholdt-
-blev de skilt ad, men de forrådte aldrig hinanden.
De er psykopater, men de er meget loyale.
Men da Ben og Sarah blev presset-
-skyndte de sig at forråde den anden.
Jeg havde ikke noget med det at gøre.
Ifølge Bens forklaring-
-var det Sarahs idé, og han var bare blevet i bilen.
Han fik mig til det. Han fik mig til det hele.
Det er din tur. Hvis du elsker mig, gør du det.
Ifølge Sarah var alt det, der skete, Bens idé.
Ben var blevet besat af filmen "Natural Born Killers".
Han så den og besluttede, at han ville efterligne den.
Gå ind og tag pengene. Hent så de penge nu!
Ben styrede det, og det hele skete på grund af ham.
Hun sagde, at hun tog revolveren med, fordi hun var bange.
Hun smider en uventet bombe-
-om et uopklaret drab i Hernando i Mississippi.
Fortæl, hvad der skete.
Ifølge Sarah trykkede Ben på aftrækkeren og dræbte Bill Savage.
Projektilerne fra begge gerningssteder-
-stammede fra samme pistol: Jim Edmondsons stjålne revolver.
I filmen slipper Mickey og Mallory af sted med det.
Der er heltene i den fordrejede fortælling.
Film er på en måde, og virkeligheden er på en anden.
Ben og Sarahs slutning blev en helt anden.
Ben erklærede sig skyldig i drabet på Bill Savage i Mississippi.
Han blev idømt fængsel på livstid.
Han fik 35 år i Louisiana for drabsforsøget på Patsy Byers.
Ben Darras afsoner sin straf i Mississippi State Prison.
Når to personer begår forbrydelser sammen-
-handler det ofte om, hvem det er-
-der først tilstår og får den bedste aftale i hus.
I bytte mod sit vidneudsagn mod Ben-
-blev Sarah ikke tiltalt for drabet på Bill Savage.
Hun erklærede sig skyldig i væbnet røveri, drabsforsøg-
-og brug af et skydevåben under en voldsforbrydelse.
Hun blev idømt 35 års fængsel. Hun er nu prøveløsladt.
Men en person mente, at der var flere, der bar en del af skylden.
Før sin død i 1997 lagde Patsy Byers sag an mod Oliver Stone-
-og Time Warner, fordi filmen havde inspireret parrets drabstogt.
Oliver Stone sagde: "Volden er i os. Det er naturligt for mennesket."
"Jeg pegede en finger mod det system, der udbytter den-
-og de medier, der gør den klar til masseindtagelse."
John Grisham var ven af Bill Savage.
Den berømte forfatter havde også noget at sige om sagen.
"Ben og Sarah havde problemer, men havde ikke været voldelige før."
"De havde aldrig gjort nogen fortræd. Indtil de så en film."
"En forfærdelig film, der glorificerede kaos og blodtørst."
"En film, der skulle glorificere tilfældige drab."
Sagen blev afvist, men de etiske spørgsmål, der blev stillet-
-er stadig nogle, man debatterer i dag.
Hvis en film kan sende en af sted på et drabstogt-
-må der allerede være noget galt med en rent mentalt.
Filmen glorificerede den type adfærd.
Jeg mener, at folk kan blive påvirket af den.
Den kontroversielle film har delt vandene i årevis.
Den vil altid være knyttet til Ben og Sarahs drabstogt.
De to teenagere fra Oklahoma blev kopimordere.
Danske tekster: www.btistudios.com